L'Eliana aprova un Pla integral contra la violència 2025-2029
10 de febrer de 2025

• L'Ajuntament fa un pas més en la seua lluita contra la violència de gènere, domèstica i l'exercida per menors o contra menors.

L'Ajuntament de l'Eliana ha aprovat el Plan Municipal Integral contra la Violència 2025-2029, elaborat pels Serveis Socials, amb l'objectiu de reforçar la prevenció, millorar la intervenció i garantir una resposta efectiva i coordinada davant la violència de gènere, la violència domèstica i l'exercida per menors o contra menors.

Amb aquesta actualització, el Consistori fa un pas més en la lluita contra tres formes de violència de caràcter estructural que afecten greument tant les víctimes com el conjunt de la societat. El nou pla no és només un document, sinó una estratègia operativa amb equips interdisciplinaris, protocols d'actuació clars i objectius concrets. Així, prioritzarà la prevenció mitjançant campanyes de sensibilització i educació, l'atenció integral a les víctimes —oferint suport psicològic, jurídic i social— i la coordinació entre serveis socials, policia local, forces de seguretat, centres educatius i associacions locals.

“No es tracta només de protegir les víctimes, sinó de construir una societat més justa, igualitària i segura. Amb aquesta mesura, garantim que cap elianer ni elianera estiga sola davant la violència, en cap de les seues formes”, ha afirmat Isabel Montaner, regidora de l’àrea.